Maria uplettede unnfangelses katedral i Nanjing
**Joseph Liu Yuanren** (født 16. mars 1923 i fylket Qidong i Jiangsu i Kina, død 20. april 2005 i Beijing) var katolsk biskop av erkebispedømmet Nanjing. Han var ordinert uten pavelig mandat, og ledet den regimetro katolske bispekonferansen i Kina fra 1998 til sin død.

Liv og virke
------------

### Bakgrunn

Liu Yuanren kom fra en familie som hadde vært katolsk i seks generasjoner.

### Prest

Han ble presteviet i Xuhui i Shanghai 3. juni 1953 og underviste siden i et juniorseminar i Haimen. 

Han tilbragte 1959-78 i reform ved arbeid-leirer for sin tros skyld.

I 1981 ble han sogneprest i Nanjing. Fem år etter ble han dekan for bispedømmets dekanat Wuxi. I 1980-årene doserte han også ved presteseminaret i Sheshan ved Shanghai, og ved et juniorseminar i Jiangsu.

I 1991 flyttet han til Beijing der han ble viserektor ved det nasjonale presteseminar.

### Biskop av Nanjing

To år etter ble han ordinert til biskop av Nanjing, uten noe pavelig mandat. Det var Nanjings biskop Joseph Zong Huaide bispeviet ham den 7. desember 193; medkonsekranter var biskop Matthias Ma Longlin av Suzhou [Soochow] og biskop Matthew Yu Chengcai av Haimen.

I 1998 ble han valgt til president for den partiorganiserte kinesiske katolske bispekonferansen, og overtok dette vervet etter den året før avdøde biskop Joseph Zong Huaide. Han ble ansett som svak og temmelig kompromissvillig overfor den mer direkte regimedirigerte kinesiske patriotiske katolske forening, noe som antas å være grunnen til at myndighetene ønsket ham i denne stillingen. Hanble også visepresident for Den kinesiske patriotiske katolske forening. Og han ble også medlem av Det kinesiske folks politisk rådgivende konferanse.

Det var biskop Liu som 6. januar 2000 var hovedkonsekrator for seks bispevielser uten pavelig mandat i Beijing. De ordinerte var biskopene Peter Fang Jianping (Tangshan, 39 år), Jin Daoyuan (Changzhi, 71), Lu Xinping (Nanjing, 36), Su Changshan (Baoding, 74), og Zhan Silu (Mindong, 39). Bispevielsen ble meget dårlig mottatt både blant Kinas katolikker – ikke bare blant «undergrunnskatolikkene» – og i Vatikanet.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Kardinal Antonio Riberi (1897-1967) \*1934
* Kardinal Ignatius Pi Shushi (1897-1978) \*1949
* Biskop Joseph Zong Huaide (1917-1997) \*1958
* Biskop *Joseph Liu Yuanren* (1923-2005) \*1993

Referanser
----------

1. ↑  liuy, lest 24. november 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |